Al dié bekendes wat in 2010 uitmaak | SARIE
Al dié bekendes wat in 2010 uitmaak
Dit was die jaar van die hartebrekers as jy so na Hollywood se sterre kyk.
Verskeie glanspaartjies se huwelike en verhoudings het vanjaar op die rotse geloop, berig Hello Magazine.
Charlize en haar eie Stuart Townsend het besluit om na nege jaar van saambly mekaar te los, en deesdae gaan sy met hierdie boer uit.
Christina Aguilera het 'n paar dae terug bekend gemaak dat sy en haar man van vyf jaar, Jordan Bratman, gaan skei. Hulle het 'n seuntjie, Max.
Courteney Cox en David Arquette het na 11 jaar ook besluit om te skei. Blykbaar het altwee op iemand anders verlief geraak. Hulle het 'n sesjarige dogtertjie, Coco.
Halle Berry en Gabriel Aubry het in Mei uitgemaak. Hulle het 'n tweejarige dogtertjie, Nahla. Halle Berry was al twee keer vantevore getroud.
Jenny McCarthy, voormalige Playboy-model, reken na vyf jaar sal Jim Carrey altyd die hoofman van haar hart wees, maar dat hulle nie meer 'n paartjie is nie.
Sam Mendes was die regisseur van Revolutionary Road, 'n fliek oor gebroke harte, waarin Kate Winslet die hoofrol gespeel het en net daarna het hulle aangekondig dat hulle ook gaan skei. Ironies?
Wat presies in Mel Gibson se verhouding met die Russiese sanger, Oksana Grigorevia, gebeur het, kan enigiemand raai. Hulle is tans in 'n geveg betrokke oor wie toesig oor hul eenjarige dogtertjie, Lucia, gaan kry.
Net nadat Sandra Bullock die Oscar vir Beste Aktrise vir haar rol in The Blind Side gekry het, word dit bekend dat haar man, Jesse James, haar met 'n ontkleedanser en tattoe-model verneuk het. Hulle is besig om te skei.
Hulle was wel nie getroud nie, maar 23 jaar en twee seuns later het Susan Sarandon en Tim Robbins besluit om nie meer saam te wees nie.
Tiger Woods het behoorlik opslae gemaak toe dit uitkom dat hy sy vrou, Elin Nordegren, verneuk het. Hy moes tot vir terapie gaan om van sy seksverslawing ontslae te raak.
Mense moet nie Hollywood as model gebruik nie, daardie mense lewe is so oppervlakkig, mense is stukkend nadat hulle verhoudings of huwelike misluk het. Dis nie net van wegstap en aangaan met jou lewe nie, daar is baie op die spel ingesluit ander mense se lewens.
RI8iQJ aezyoihjdtpv, [url=http://huqrwbigbkia.com/]huqrwbigbkia[/url], [link=http://kkwxlurqtkca.com/]kkwxlurqtkca[/link], http://hdihggxfqrsx.com/